Hver dag smider Netto over 30 ton frugt og grønt ud – størstedelen fejler intet | 24NYT
HjemDanmarkHver dag smider Netto over 30 ton frugt og grønt ud – størstedelen fejler intet
9. november 2017 24NYT Danmark, Tophistorie 0
Hver gang Netto kasserer et stykke dårligt frugt og grønt, ryger der i gennemsnit seks – syv stykker gode, lækre og salgbare stykker med i skraldespanden. Årsagen er regler, der gør det meget svært at sortere og ompakke fødevarer.
”Alle de varer, vi sælger, skal leve op til skrappe krav om sporbarhed. I praksis gør det det utroligt svært for os i detailhandlen at sortere enkelte stykker beskadiget frugt og grønt fra og sælge de gode stykker i pakningerne videre. Konsekvensen er et ekstremt ressourcespild – men det giver ingen mening at smide mad ud, som ingenting fejler. Derfor har vi valgt at sætte en forsøgsordning i gang, hvor vi vil sortere, ompakke og sælge det frugt og grønt, som ellers pr. automatik ville blive smidt ud, selv om der intet er i vejen med det,” siger Brian Seeman Broe.
LÆS OGSÅ: Hver fjerde bruger stadig håndholdt telefon på cyklen
I bedste fald håber Netto, at ordningen kan nedbringe madspildet i frugt- og grøntafdelingen med 50 – 60 procent. Når forsøget er færdigt, vil Netto evaluere resultaterne og afgøre, om ideen er effektiv nok til at blive udrullet i alle Netto-butikker.